Tolong jelaskan mengenai Sejarah dari Televisi Republik Indonesia dalam bahasa melayu

1962-1975: Idea dan penyiaran awal

Idea awal untuk mengasaskan sebuah stesen televisyen Indonesia dikemukakan oleh Menteri Penerangan Maladi sejauh tahun 1952. Tegasan beliau pada masa itu adalah bahawa ia akan menjadi berguna untuk sosialisasi pilihan raya umum 1955 akan datang, tetapi idea tersebut gagal kerana dianggap sebagai terlalu mahal oleh kabinet Soekarno.

Sebagai sebahagian daripada projek persediaan untuk Sukan Asia 1962 yang akan diadakan di Jakarta, pemerintah Indonesia bercadang untuk memasukkan pengasasan sebuah stesen televisyen kebangsaan dalam projek tersebut pada tahun 1961. Kemudian pada tahun itu, Panitia Persiapan Televisi (Jawatan kuasa Penyediaan Televisyen) telah dibentuk oleh Kementerian Penerangan Indonesia. Pada 23 Oktober, Presiden Soekarno mengarahkan untuk bina sebuah studio atas tanah yang asalnya dirancangkan untuk gunaan Akademi Penerangan (AKPEN) di Senayan, Jakarta dan dua menara televisyen, dan juga menyediakan program-program dan sumber manusia.

TVRI terbentuk berdasarkan Surat Ketetapan Menteri Penerangan Republik Indonesia No. 20/SK/VII/61, kemudian ia menjadi sebahagian daripada Biro Radio dan Televisyen di bawah Jawatankuasa Penganjuran Sukan Asia IV pada Sukan Asia 1962. TVRI membuat siaran percubaannya yang pertama semasa sambutan Hari Kemerdekaan Republik Indonesia dari Istana Merdeka pada 17 Ogos 1962. TVRI mula beroperasi dengan mengudarakan upacara pembukaan Sukan Asia 1962 pada 24 Ogos 1962. Ia turut menyiarkan acara Sukan Asia; siaran langsung diadakan dari pagi hingga petang dan siaran tertunda pula diadakan dari 20:45 hingga 23:00 WIB. Dengan kehadiran TVRI, Indonesia menjadi negara keenam di Timur Asia yang memperkenalkan televisyen, di belakang Jepun, Filipina, Thailand, China dan Korea Selatan.

TVRI mula menyiarkan iklan mulai Mac 1963. Kemudian pada 20 Oktober 1963, Yayasan TVRI tercipta secara rasmi sebagai pemerintah berkuasa rasmi untuk stesen tersebut dengan Presiden RI sebagai pengerusi.

Dua tahun kemudian, stesen wilayah TVRI pertama dibuka di Yogyakarta. Kemudian, banyak lagi stesen wilayah TVRI turut dibuka termasuk stesen Semarang, Medan, Surabaya, Makassar, Manado, Batam, Palembang, Denpasar dan Balikpapan.